Legal Document

Category: 218

Text:
24. ΝΟΜΟΘΕΤ. ΔΙΑΤΑΓΜΑ υπ’ αριθ. 1264 της 4/8 Νοεμ. 1972 (ΦΕΚ Α΄ 197) Περί διατάξεων τινών αφορωσών εις το Ανώτερον και το Βοηθητικόν Διδακτικόν Προσωπικόν των Ανωτάτων Εκπαιδευτικών Ιδρυμάτων. Όριον ηλικίας αμίσθου Βοηθητικού Διδακτικού  Προσωπικού Άρθρ.1.-Ο κατά τας παρ. 1 και 2 του άρθρ. 7 του Ν.Δ. 333/1969 «περί τροποποιήσεως και συμπληρώσεως του Α.Ν. 553/1968 περί του Βοηθητικού Διδακτικού Προσωπικού των Ανωτάτων Εκπαιδευτικών Ιδρυμάτων» διορισμός αμίσθων Βοηθών και Επιμελητών εν τοις Ανωτάτοις Εκπαιδευτικοίς Ιδρύμασι, ως και τοιούτων επί ωριαία αποζημιώσει εις τας Πολυτεχνικάς εν γένει Σχολάς, εις ας ούτοι διετέλεσαν Βοηθοί ή Επιμεληταί και απεχώρησαν κατ’ εφαρμογήν της διατάξεως του άρθρ. 8 παρ. 1 του Α.Ν. 553/1968, επιτρέπεται εφόσον ούτοι δεν έχουσι συμπληρώσει το 55ον έτος της ηλικίας των εφαρμοζομένων κατά τα λοιπά των διατάξεων του εδαφ. 2 του άρθρ. 2 του Ν.Δ. 782/1970 «περί αντικαταστάσεως και συμπληρώσεως διατάξεών τινων του περί του βοηθητικού διδακτικού προσωπικού των Ανωτάτων Εκπαιδευτικών Ιδρυμάτων Α.Ν. 553/1968 και του Ν.Δ. 333/1969 και περί άλλων τινών συναφών προς τα Ανώτατα Εκπαιδευτικά και Επιστημονικά Ιδρύματα διατάξεων». Μετατάξεις Άρθρ.2.-1.α)Οι εκ του Βοηθητικού Διδακτικού Προσωπικού των Ανωτάτων Εκπαιδευτικών Ιδρυμάτων, Επιμεληταί ή Βοηθοί, κεκτημένοι ή μη διδακτορικόν δίπλωμα, ως και πτυχιούχοι Παρασκευασταί, δύνανται, αναλόγως των τυπικών προσόντων αυτών, να μετατάσσωνται τη αιτήσει των κατά την διάρκειαν της θητείας των, με τον ον κέκτηνται βαθμόν εις αντιστοίχους βαθμολογικώς, κατά τας κειμένας διατάξεις, θέσεις Βοηθητικού Διδακτικού Προσωπικού εν τω αυτώ ή εν ετέρω Ανωτάτω Εκπαιδευτικώ Ιδρύματι ή εις θέσεις λειτουργών της Μέσης Γενικής ή της Επαγγελματικής Εκπαιδεύσεως ή εις άλλας θέσεις του Δημοσίου ή Νομικών Προσώπων Δημοσίου Δικαίου ή Οργανισμών τοπικής αυτοδιοικήσεως. β)Επιφυλασσομένης της περιπτώσεως της επομένης παραγράφου, η μετάταξις ενεργείται εις κενάς θέσεις μετά γνώμην των οικείων Υπηρεσιακών Συμβουλίων. 2.α)Η κατά την προηγουμένην παράγραφον μετάταξις είναι υποχρεωτική δια την διοίκησιν εφ’ όσον οι αιτούμενοι ταύτην ευρίσκοντο εν υπηρεσία κατά την δημοσίευσιν του Α.Ν. 553/1968 και εξέρχονται ή εξήλθον μέχρι της δημοσιεύσεως του παρόντος υποχρεωτικώς εκ της παρά τω Ανωτάτω Εκπαιδευτικώ Ιδρύματι υπηρεσίας, κατ’ εφαρμογήν των διατάξεων της παρ. 4 του άρθρ. 1 και των παρ. 1 και 2 του άρθρ. 4 του Α.Ν. 553/1968 εις χρόνον όμως μη εξαρκούντα, κατά προσμέτρησιν αυτού και εις τυχούσαν άλλην συντάξιμον προϋπηρεσίαν, δια  την λήψιν πλήρους συντάξεως, η δε σχετική αίτησις υπεβλήθη ούτε ενωρίτερον των 6 ούτε βραδύτερον των 3 προ της τοιαύτης αποχωρήσεως μηνών. Οι μέχρι της δημοσιεύσεως του παρόντος αποχωρήσαντες κατά τα ανωτέρω της υπηρεσίας οφείλουν όπως υποβάλουν την περί μετατάξεως αίτησιν εντός ανατρεπτικής προθεσμίας 3 μηνών από της ισχύος του παρόντος. β)Συντρεχουσών των ως άνω προϋποθέσεων η μετάταξις ενεργείται μερίμνη του Υπουργείου Εθνικης Παιδείας και Θρησκευμάτων εις επί τούτω, κατ’ επιλογήν της Διοικήσεως και δια Β.Δ/τος, εκδιδομένου τη προτάσει του αρμοδίου Υπουργού και του επί των Οικονομικών συνιστωμένας παρ’ εκάστω Υπουργείω ή Ν.Π.Δ.Δ. ή Οργανισμώ Τοπικής Αυτοδιοικήσεως, θέσεις, επί πλέον των υπό των κειμένων διατάξεων προβλεπομένων αίτινες καταργούνται αυτοδικαίως άμα τη προαγωγή ή τη καθ’ οιονδήποτε τρόπον αποχωρήσει αυτών εκ της νέας υπηρεσίας. Οι εις τας θέσεις ταύτας κατά μετάταξιν εντασσόμενοι, τίθενται εις το αριστερόν των εκάστοτε ομοιοβάθμων των και εξελίσσονται βαθμολογικώς κατά τας κειμένας διατάξεις. Οι ούτω μετατασσόμενοι δύναται να αποσπώνται εις αντιστοίχους θέσεις βοηθητικού διδακτικού προσωπικού των Ανωτάτων Εκπαιδευτικών Ιδρυμάτων δια κοινής αποφάσεως του Υπουργού Εθνικής Παιδείας και Θρησκευμάτων και του κατά περίπτωσιν αρμοδίου Υπουργού, της τοιαύτης αποσπάσεως ούσης υποχρεωτικής δια τε την υπηρεσίαν και τον αποσπώμενον. Μέχρι της πραγματοποιήσεως της μετατάξεως, ούτοι παραμένουν ως υπεράριθμοι εν τω Ανωτάτω Εκπαιδευτικώ Ιδρύματι παρ’ ου και μισθοδοτούνται, του ενδιαμέσου χρόνου λογιζομένου κατά τα λοιπά ως διανυθέντος εν τη νέα των θέσει. 3.Οι περί ων η αρ. 1 του παρόντος άρθρου δύνανται να διορίζωνται μετά την οποτεδήποτε λήξιν της παρά τω Ανωτάτω Εκπαιδευτικώ Ιδρύματι θητείας αυτών, επί τω ον εκέκτηντο βαθμώ, εις κενάς θέσεις του Δημοσίου ή Ν.Π.Δ.Δ. ή Οργανισμών Τοπικής Αυτοδιοικήσεως και Κοινωφελών τοιούτων, εφ’ όσον κέκτηνται τα δι’ αυτάς υπό των κειμένων διατάξεων οριζόμενα προσόντα. Κατ’ εξαίρεσιν όμως ο υπό των διατάξεων τούτων τιθέμενος περιορισμός ηλικίας δεν ισχύει δια τον άνω διορισμόν, εφ’ όσον οι τούτον αιτούμενοι είχον αποχωρήσει εκ της παρά τω Ανωτάτω Εκπαιδευτικώ Ιδρύματι υπηρεσίας υπό τους εν εδαφ. α΄ της παρ. 2 όρους. (Μετά την σελ. 58,26) Σελ. 58,27 Τεύχος 478-Σελ. 15 4.α)Οι μέχρι της δημοσιεύσεως του παρόντος αποχωρήσαντες υποχρεωτικώς εκ της παρά τω Ανωτάτω Εκπαιδευτικώ Ιδρύματι υπηρεσίας υπό τους εν εδαφ. α΄ της παρ. 2 του παρόντος άρθρου όρους, εφ’ όσον έχουν υποβάλει ή θέλουν, εντός ανατρεπτικής προθεσμίας 3 μηνών από της δημοσιεύσεως του παρόντος, υποβάλει σχετικήν αίτησιν, λογίζονται ως διατελούντες εισέτι εν τη προτέρα υπηρεσία και δικαιούνται μετατάξεως συμφώνως τη αυτή παραγράφω. β)Οι ανωτέρω δικαιούνται των αποδοχών δια τον από της εκ της υπηρεσίας αποχωρήσεως μέχρι της πραγματοποιήσεως της μετατάξεως χρόνον, εφ’ όσον κατ’ αυτόν αποδεδειγμένως εξηκολούθησαν υπηρετούντες ως πρότερον αμισθί παρά τω αυτώ Ανωτάτω Εκπαιδευτικώ ιδρύματι ή κατ’ απόσπασιν παρά τω Δημοσίω. Αι αποδοχαί του ενδιαμέσου τούτου χρόνου, λογιζομένου κατά τα λοιπά, δια πάσαν συνέπειαν, ως διανυθέντος εν τη εις ην η μετάταξις θέσει, καταβάλλονται εν πάση περιπτώσει υπό των Ιδρυμάτων τούτων. 5.α)Η παρ’ εκάστω Ανωτάτω Εκπαιδευτικώ Ιδρύματι υπηρεσία των δυνάμει του παρόντος άρθρου μετατασσομένων ή διοριζομένων προσμετρείται εις την υπηρεσίαν της νέας των θέσεως δια πάσαν συνέπειαν. β)Αι παρά τω εις ο υπηρετούν οι μετατασσόμενοι Ιδρύματι γενόμεναι κρατήσεις επί των αποδοχών αυτών προς συνταξιοδότησιν ή ασφάλισιν εις Επικουρικά Ασφαλιστικά Ταμεία μεταβιβάζονται τη αιτήσει των εις τα κατά την νέαν των θέσιν αρμόδια αντίστοιχα Ταμεία. 6.Οι κατά το παρόν άρθρον μετατασσόμενοι ή εφ’ εξής διοριζόμενοι τοποθετούνται κατά προτίμησιν εις πόλεις ένθα εδρεύουν Ανώτατα Εκπαιδευτικά Ιδρύματα, επιφυλασσομένης της διατάξεως της παρ. 3 του άρθρ. 47 του Ν.Δ. 051/1970 «περί οργανώσεως της Γενικής Εκπαιδεύσεως και διοικήσεως του προσωπικού αυτής». 7.α)Επί των από της δημοσιεύσεως του Α.Ν. 553/1968 εξελθόντων εκ της Υπηρεσίας Επιμελητών, Βοηθών και πτυχιούχων Παρασκευαστών των μη εμπιπτόντων εις την περίπτωσιν της παρ. 2 εφαρμόζονται αναλόγως αι διατάξεις των παρ. 1, 3 και 5 του παρόντος άρθρου, έτι δε και αι της παρ. 6 επί των εκ τούτων, προ της εκ της ως άνω υπηρεσίας υποβαλόντων σχετικήν αίτησιν περί μετατάξεως ή διορισμού. β)Αι διατάξεις της παρ. 3 του παρόντος άρθρου, εφαρμόζονται και επί των μέχρι της δημοσιεύσεως του παρόντος υποχρεωτικώς εξελθόντων της Υπηρεσίας Επιμελητών επί τω λόγω ότι δεν ήτο δυνατή, βάσει των διατάξεων της παρ. 2 του άρθρ. 4 του Α.Ν. 553/1968, τρίτη ανανέωσις της θητείας των. Σελ. 58,28 Τεύχος 478-Σελ. 16 8.Από της δημοσιεύσεως του παρόντος, αι παρ. 2 έως και 7 του άρθρ. 4 του Ν.Δ. 782/1970 καταργούνται. Άρθρ.3.-1.Η κατ’ αντιστοιχίαν προς τους δημοσίους λειτουργούς της Μέσης Γενικής Εκπαιδεύσεως οριζομένη εν άρθρ. 5 του Α.Ν. 553/1968 διαβάθμισις των κεκτημένων διδακτορικόν δίπλωμα ή πτυχίον Φιλοσοφικής ή Θεολογικής Σχολής ή της Ανωτάτης Σχολής Οικονομικών και Εμπορικών Επιστημών ή των Ανωτάτων Βιομηχανικών Σχολών, Επιμελητών, Βοηθών και Παρασκευαστών νοείται και ενεργείται συμφώνως ταις διατάξεσι του άρθρ. 13 παρ. ΙΑ΄ εν συνδυασμώ προς το άρθρ. 12 παρ. 1 του Ν.Δ. 651/1970 «περί οργανώσεως της Γενικής Εκπαιδεύσεως και διοικήσεως του προσωπικού αυτής». 2.Το κατά την δημοσίευσιν του παρόντος υπηρετούν βοηθητικόν διδακτικόν προσωπικόν της προηγουμένης παραγράφου εντάσσεται εις τον κατά τα εν τη αυτή παραγράφω αντίστοιχον βαθμόν, δι’ αποφάσεως του οικείου υπηρεσιακού συμβουλίου, εφαρμοζομένης κατά τα λοιπά, ως προς τας αποδοχάς αυτών, και της παρ. 1 του άρθρ. 13 του Ν.Δ. 651/1970. Οι ούτω εντασσόμενοι, εφ’ όσον δια την εις ην εντάσσονται θέσιν, προβλέπονται κατώτεραι αποδοχαί, διατηρούν την επί πλέον διαφοράν ως προσωρινόν επίδομα, ήτις συμψηφίζεται προς πάσαν εξ οιασδήποτε αιτίας αύξησιν των αποδοχών αυτών. Άρθρ.4.-(Αντικαθίσταται η παρ. 1 του άρθρ. 1 Ν.Δ. 408/1970, ανωτ. σελ. 50,07). Άρθρ.5.-Δια Β.Δ/των, εκδιδομένων, προτάσει του επί της Εθνικής Παιδείας και Θρησκευμάτων Υπουργού, δύνανται να κωδικοποιώνται αι περί του βοηθητικού διδακτικού προσωπικού των Ανωτάτων Εκπαιδευτικών Ιδρυμάτων κείμεναι διατάξεις. Άρθρ.6.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως.